બાઇબલ ઇશ્વરનું વચન છે તેના આંતરિક અને બાહ્ય એમ બન્ને પ્રમાણ છે. આંતરિક પ્રમાણો એ છે જે બાઇબલની અંદરની વાતો છે જે તેના ઇશ્વરીય મૂળની સાક્ષી આપે છે. બાઇબલ ખરેખર ઇશ્વરનું વચન છે તેના આંતરિક પ્રમાણોમાંનું પહેલું તેની એકતામાં જોઇ શકાય છે. તે હકીકતમાં છાસઠ અલગ અલગ પુસ્તકો, ત્રણ અલગ અલગ ખંડોમાં, ત્રણ અલગ અલગ ભાષાઓમાં લગભગ ૧૫૦૦ વર્ષો કરતાં વધારે સમયમાં, ૪૦ કરતાં વધારે લેખકો દ્વારા લખવામાં આવ્યું જેનો અલગ-અલગ વ્યવસાય હતો, તેમ છતાં બાઇબલ શરૂઆતથી અંત સુધી કોઇ વિરોધાભાસ વગર એક સમાન બની રહી છે. આ એક્તા બીજી અન્ય પુસ્તકો કરતાં વિશેષ છે અને વચનોનું ઇશ્વરીય હોવાનું પ્રમાણ છે જેમાં ઇશ્વરે માણસોને પ્રેરિત કર્યા કે તેઓ તે બાબતો લખી લે.